Experiències+educatives+amb+les+TIC


 * Experiències d’ús didàctic de les TIC **

** 1- **** Una mà de contes. **  Tot navegant per Internet, hem trobat una pàgina molt interessant que podríem utilitzar de diverses maneres al llarg d’un curs escolar d’Educació Infantil. La pàgina web és [|www.unamadecontes.cat], és un lloc on es poden trobar molts contes infantils explicats i classificats segons tècniques artístiques, per exemple: amb tampons, amb retallables, amb pintura, amb collage, etc. Així doncs, pensem que és un recurs interessant perquè, en primer lloc, ens pot orientar de com explicar un conte utilitzant un suport artístic diferent per tal que els alumnes prestin més atenció i els puguem sorprendre en aquest sentit. En segon lloc, per treure més rendiment als nostres recursos, en aquest cas el conte. Pensem que es fonamental que una vegada explicat un conte, s’hi treballi, per tal de treure’n tot el suc. Ens podria fer d’element introductor per una unitat didàctica, i en aquest cas, es podria proposar als infants, després d’haver-los explicat el conte, que ells mateixos fessin l’activitat plàstica que es presenta a la web i així experimentessin amb el material escollit.

Finalment, després de veure plegats un dels contes que la web proposa, es podria proposar als alumnes que ells mateixos s’inventessin un conte i pensessin amb un suport que acompanyés la seva història. Després ens l’haurien d’explicar a la resta de la classe. ** 2- **** Arxiu virtual. **  Com a segona experiència voldríem proposar una versió adaptada a parvulari de les //Escoles en xarxa//, que pel que hem vist a l’Xtec sols s’utilitza en primària i secundària. L’objectiu d’aquesta proposta didàctic a és la integració de les TIC a l’aula i la comunicació a través d’Internet amb les altres escoles del poble o ciutat, així doncs, es pretén reforçar la llengua escrita, alhora que despertar el seu interès per visitar els llocs webs i llegir les notícies o cartes de les altres escoles. Per a infantil, creiem que seria convenient encarar l’experiència cap a un intercanvi de dibuixos i fotografies, en comptes de textos, amb altres escoles. Cada classe tindria el seu blog on penjarien, conjuntament mestre i alumnes, els documents i, a continuació, podrien mirar els treballs de les escoles veïnes. Aquest mateix blog també serviria com a contacte amb les famílies i així, l’infant en haver-ho treballat a classe, ell mateix podria ensenyar als seus pares els treballs seus i dels seus companys.

** 3- **** Diari digital ** Aquesta activitat consistirà en elaborar un diari que reculli els aprenentatges més significatius dels nens i nenes d’una classe. El diari es farà conjuntament entre tots els alumnes i el mestre, per tant hi haurà un treball col·laboratiu que ajudarà a consolidar millor els coneixements, alhora que es treballaran hàbits socials (cooperació, respecte per l’altre, etc.). El diari constaria de 3 apartats, els quals són **//els nostres dubtes//**, **//la recerca//** i el **//sabies que//**...? El primer apartat, els nostres dubtes, consistirà en recollir allò que pensen i opinen els nens sobre un tema determinat. Aquest tema serà prèviament triat per la classe, per tant es partirà dels interessos i les inquietuds dels infants. El segon apartat recollirà webs, fotos, sortides, entrevistes, entre d’altres recursos, que s’hagin utilitzat per solucionar els dubtes que han sorgit inicialment.

El tercer espai del diari consistirà en crear un espai on es reflecteixi els diferents aprenentatges dels alumnes. El mestre escriurà literalment el que els infants han aportat en la posta en comú dels nous coneixements. Ho farà en forma de petits apartats en el quals cada infant tindrà el seu espai on es veurà què pensava i què pensa, o bé, quina impressió té després d’haver après un nou coneixement, etc. Finalment, dir que aquest espai estarà a l’abast de les famílies i dels infants per tal que puguin explicar les seves experiències educatives als seus pares i així gaudir tot observant els nous coneixements obtinguts. __ [] __